Gagauz ekonomikası

Gagauz ekonomikasına karşı köstek

Onbeş yıl geeri Moldovanın ilk Prezidentı Mirça SNEGUR hem Türkiyenin 9-cu Prezidentı Suleyman DEMİREL Komratta tula fabrikasının temelinä ilk taşı koydular. Fabrika büük bir tula fabrikası olaceydı.

Bu iş için Moldo-Türk ortak firması kurulduydu. Aaraştırılmalar yapıldı. Fabrika için 100 yıllık toprak rezervası bulundu. Firmanın Moldova tarafı fabrikanın temelini kurdu, birkaç êşelon ateş tulası sımarladı. Türkiye tarafı maşinaların zakazını yaptı. İşlär hızlı gitmää başladılar. Ama...

Moldovanın ozamankı premyer-ministrusu, Leuşen tarafında sel maanasınnan, ortak firmanın parasını aldı. Fabrikada işlär durgundu. O premyer-ministru da, Moldovanın ilk Prezidentı da parayı geeri çevirmää adadılar. Çevirmedilär.
Bu arada komşu bulgar küüyündä pek hızlı bir tula fabrikası kurdular. Bizimkisi sa ölä da yarım kaldı.

Kategoriya:Ekonomika